rejauldu/bengali-wikipedia huggingface dataset:
ক্রিস্টিন স্ট্যানলি () হলেন একজন তাইওয়ান-আমেরিকান মিশ্র মার্শাল আর্টিস্ট যিনি ইনভিক্‌টা ফাইটিং চ্যাম্পিয়নশিপের ফ্লাইওয়েট বিভাগে প্রতিদ্বন্দ্বিতা করেন।  মিশ্র মার্শাল আর্টস সংগ্রহ  |- | সমতা | align=center| ৫-৩-১ | কেলি কবোল্ড-শ্মিজ  | সমতা (বিভক্ত) | এলএফএ ২০ |  | align=center| ৩ | align=center| ৫:০০ | প্রিয়র লেক, মিনেসোটা |  |- | হার | align=center| ৫-৩ | লিজ ট্রেসি | সিদ্ধান্ত (বিভক্ত) | এসএফএল ৫১: আমেরিকা |  | align=center| ৩ | align=center| ৫:০০ | ট্যাকোমা, ওয়াশিংটন |  |- | হার | align=center| ৫-২ | অগ্নিয়েস্কা নিজউইজ | সিদ্ধান্ত (সর্বসম্মত) | ইনভিক্‌টা এফসি ১৮: গ্র্যাসো বনাম ইকুইবেল |  | align=center| ৩ | align=center| ৫:০০ | ক্যানসাস সিটি, মিজুরি |  |- | জয় | align=center| ৫-১ | শ্যানন সিন | সিদ্ধান্ত (সর্বসম্মত) | ইনভিক্‌টা এফসি ১৭: এভিঞ্জার বনাম শ্নাই্ডার |  | align=center| ৩ | align=center| ৫:০০ | কোস্টা মেসা, ক্যালিফোর্নিয়া |  |- | জয় | align=center| ৪-১ | লরা স্যালাজার | টিকেও (মুষ্টি) | ইনভিক্‌টা এফসি ১১: সাইবোর্গ বনাম টুইট |  | align=center| ১ | align=center| ২:৫৯ | লস অ্যাঞ্জেলস, ক্যালিফোর্নিয়া |  |- | জয় | align=center| ৩-১ | ক্যাটি অনিতা রুনয়ান | কেও (ফ্লাইং স্পিনিং হুক কিক) | এক্সএফএস টাইডাল ওয়েভ |  | align=center| ১ | align=center| ০:০৫ | ভ্যালি সেন্টার, ক্যালিফোর্নিয়া |  |- | জয় | align=center| ২-১ | জ্যাকি বোলিঞ্জার | টিকেও (মুষ্টি) | এক্সএফএস ফীস্ট অর ফেমিন |  | align=center| ১ | align=center| ০:৫৮ | ভ্যালি সেন্টার, ক্যালিফোর্নিয়া |  |- | হার | align=center| ১-১ | জাস্টিন কিশ | নমন (আর্মবার) | আরএফএ ৯: মানহুজ বনাম কারেন |  | align=center| ২ | align=center| ৪:২৯ | লস অ্যাঞ্জেলস, ক্যালিফোর্নিয়া |  |- | জয় | align=center| ১-০ | লীহ্ বারফিল্ড | টিকেও (মুষ্টি) | নেটিভ ফাইটিং চ্যাম্পিয়নশিপ ১২ |  | align=center| ১ | align=center| ০:২৯ | ক্যামপো, ক্যালিফোর্নিয়া |  |-  তথ্যসূত্র  বিষয়শ্রেণী:মার্কিন নারী মিশ্র মার্শাল শিল্পী বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী তায়কোয়ান্দো চর্চাকারী বিষয়শ্রেণী:২১শ শতাব্দীর মার্কিন নারী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
আজিজ সুপার মার্কেট বাংলাদেশের ঢাকা শহরে অবস্থিত একটি মাইলফলক স্থাপনা যা প্রধানত বই ও পোশাকের বাজার হিসাবেই প্রসিদ্ধ। ঢাকা শহরের প্রাণকেন্দ্র শাহবাগ চৌরাস্তা সংলগ্ন এলিফ্যান্ট রোডে এর অবস্থান। ১৯৮০-র দশকের মধ্যভাগ থেকেই আজিজ সুপার মার্কেট সাহিত্যপ্রেমী ও তরুণ কবি-লেখকদের প্রাত্যহিক তীর্থে পরিণত হয়। এখনো এটি সান্ধ্য আড্ডার জনপ্রিয় কেন্দ্র। দেশি-বিদেশি বইয়ের দোকানগুলোকে কেন্দ্র করেই এই আড্ডার সূত্রপাত। বইয়ের দোকানের পাশাপাশি অনেক রেস্তোরাঁ গড়ে ওঠায় আড্ডার আবহ জোরদার হয়।   ইতিহাস   জনৈক আজিজুল ইসলাম বায়নাসূত্রে মালিকানা নিয়ে নিজ নামে শপিং কমপ্লেক্স কাম অ্যাপার্টমেন্ট তৈরির পরিকল্পনা করেন ১৯৮১ সালে। পাঁচ বিঘা জমির ওপর এই সুপার মার্কেটের যাত্রা শুরু হয় নব্বইয়ের দশকের শুরুতে। ১৯৮৭ তে পাঠক সমাবেশ নামে একটি ক্ষুদ্রাকৃতি বইয়ের দোকানের মধ্য দিয়ে বই মার্কেট হিসেবে শুরু হয়েছিল এর যাত্রা। উদ্যোক্তা ছিলেন শহিদুল ইসলাম বিজু। নব্বই দশকের মাঝামাঝি নাগাদ এ মার্কেটের নিচ তলার প্রায় পুরোটা জুড়েই বইয়ের ছোট ছোট দোকান স্থাপিত হয়। অল্পদিনেই এ স্থান তরুণ লেখক ও বুদ্ধিজীবীদের মিলনমেলায় পরিণত হয়। দোতলায় বেশ কিছু লেখালেখি ও প্রকাশনা সংক্রান্ত সংগঠন স্থাপিত হয়, যার মধ্যে অন্যতম আহমদ ছফা স্কুল। এ মার্কেটের সন্নিকটেই ঢাকা বিশ্ববিদ্যালয় ও পাবলিক লাইব্রেরি। ফলে বিভিন্ন শিক্ষার্থী ছুটে আসেন এখানে যখন-তখন। আজিজ সুপার মার্কেটকে এক কথায় পাঠাগারও বলা হতো প্রথম দিকে। তবে শুরু থেকেই এখানে বাংলাদেশি বই অপেক্ষা ভারতীয় বইয়ের সমাবেশ ছিল বেশি। মার্কেটটি একটি ব্যতিক্রমধর্মী সাংস্কৃতিক কেন্দ্র হিসেবে গড়ে ওঠে। তৃতীয় সহস্রাব্দের কয়েক বছর গড়িয়ে গেলে বইয়ের দোকানগুলো অস্তিত্বের সংকটে পড়ে। অনেক বইয়ের দোকান বন্ধ হয়ে যায়, ফাঁকা স্থান দখল করে নেয় পোশাক ও চা-নাশতার দোকান। তবে সাহিত্যিকদের একটি চুম্বক কেন্দ্র হিসেবে আজিজ সুপারমার্কেট তার আদি চরিত্র এখনো বজায় রেখেছে।    বর্তমান অবস্থা   ১৯৮৭ সালে 'পাঠক সমাবেশ' নিয়ে আজিজ মার্কেটের যাত্রা শুরু।http://pathakshamabesh.net/ এরপর বুক পয়েন্ট, প্রাকৃতজন, মনন, প্যাপিরাস, গ্রন্থ গ্যালারি, প্রাচ্য বিদ্যা, সুখ, এপিক ইত্যাদি নামে কয়েক বছরের মধ্যেই ৬০টির অধিক বইয়ের দোকান গড়ে ওঠে। এখন মার্কেটটিতে বইয়ের দোকান আছে মাত্র ত্রিশটির কাছাকাছি। আজিজ মার্কেটের সামনের খালি জায়গাজুড়ে এক সময় বৈশাখী, বর্ষা, স্বাধীনতা কিংবা অন্য শিরোনামে বইমেলার আয়োজন হতো। ফ্যাশন হাউসের পত্তনে সেসব মেলা আর হয় না। তবে এ মার্কেটের কয়েকটি প্রকাশনা সংস্থার উদ্যোগে ঢাকার পাবলিক লাইব্রেরির সামনের খালি জায়গায় মেলার আয়োজন এখনও হয়। এখন মার্কেটটির নিচতলায় কেবল বইয়ের দোকান। নিচতলাসহ দোতলা থেকে শুরু হয়েছে টি-শার্টের দোকান, কিংবা ফ্যাশন হাউস। অথচ দোতলাতেই রয়েছে লিটল ম্যাগ প্রাঙ্গণ, যা দেশের নানা প্রান্ত থেকে প্রকাশিত লিটল ম্যাগাজিনের অন্যতম ঠিকানা। এ প্রাঙ্গণে পাওয়া যায় তিন শতাধিক লিটল ম্যাগাজিন। তাছাড়া বইয়ের দোকানগুলোতেও ছোট কাগজ পাওয়া যায়। বর্তমানে বিদ্যমান বইয়ের দোকানগুলোর মধ্যে উল্লেখযোগ্য হলো: পাঠক সমাবেশ, প্রথমা, সন্ধিপাঠ, প্যাপিরাস, সন্দেশ, জনান্তিক, পলল, পড়ুয়া, ঘাসফুল নদী, তক্ষশিলা, কথাপ্রকাশ, স্বরব্যঞ্জন-পাঠশালা প্রভৃতি।   তথ্যসূত্র   বিষয়শ্রেণী:ঢাকা
শিবনগর ইউনিয়ন বাংলাদেশের রংপুর বিভাগের দিনাজপুর জেলার ফুলবাড়ী উপজেলার অন্তর্গত একটি ইউনিয়ন পরিষদ। এটি ৪০.৪২ কিমি২ (১৫.৬১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৩১৭ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ২০টি।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:ফুলবাড়ী (দিনাজপুর) উপজেলার ইউনিয়ন
ছাংছুন () গণচীনের উত্তর-পূর্বভাগে অবস্থিত চিলিন প্রদেশের রাজধানী ও বৃহত্তম নগরী। সুংলিয়াও সমভূমির কেন্দ্রভাগে অবস্থিত এই নগরীটিকে একটি উপ-প্রাদেশিক নগরী হিসেবে পরিচালনা করা হয়। এর অধীনে ৭টি পৌরজেলা, একটি উপজেলা (কাউন্টি) ও ২টি উপজেলা-স্তরের শহর আছে। চীনের ২০১০ সালের জনগণনা অনুযায়ী ছাংছুন নগরীর মোট জনসংখ্যা ছিল ৭৬ লক্ষেরও বেশি। ছাংছুন মহানগর এলাকাটি ৫টি জেলা ও ৪টি উন্নয়ন এলাকা নিয়ে গঠিত, যার জনসংখ্যা ৩৮ লক্ষের বেশি। শুয়াংইয়াং  ও চিউথাই জেলাগুলি এখনও নগরায়িত হয়নি। ছাংছুন উত্তর-পূর্ব চীনের বৃহত্তম নগরীগুলির একটি। অন্য বড় নগরীগুলির মধ্যে আছে শেনইয়াং, তালিয়েন ও হারপিন।  চীনা ভাষায় "ছাংছুন" শব্দের অর্থ হল "দীর্ঘ বসন্ত"। ১৯৩২ থেকে ১৯৪৫ খ্রিস্টাব্দ পর্যন্ত জাপানিরা নগরীটিকে উত্তর-পূর্ব চীনে তাদের দখলকৃত মানচুকো নামের একটি পুতুল রাজ্যের রাজধানী বানায় এবং এর নাম বদলে রাখে শিনচিং ()। ১৯৪৯ সালে গণচীনের প্রতিষ্ঠার পরে ১৯৫৪ সালে ছাংছুন নগরীকে চিলিন প্রদেশের রাজধানীর মর্যাদা দেওয়া হয়।  ছাংছুন চীনের একটি গুরুত্বপূর্ণ শিল্পনগরী যেখানে মোটরযান খাতের উপরে বিশেষ গুরুত্ব দেওয়া হয়েছে, যে কারণে স্থানীয়ভাবে এটি "চীনের মোটরযান নগরী" নামে পরিচিত। অভ্যন্তরীণ মোটরযান বাজারে গুরুত্বপূর্ণ ভূমিকা রাখার জন্য ছাংছুন নগরীকে কদাচিৎ "চীনের ডেট্রয়েট" নামেও ডাকা হয়। এছাড়া নগরীটি চীনের অন্যতম "জাতীয় বাগিচা নগরী", কেননা এখানে সবুজায়নের হার অনেক উচ্চ।  তথ্যসূত্র  বিষয়শ্রেণী:চীনের শহর বিষয়শ্রেণী:চীনের প্রাদেশিক রাজধানী বিষয়শ্রেণী:প্রাক্তন জাতির রাজধানী
চার্লস টমসন রিস উইলসন () (সিএইচ) (ফেব্রুয়ারি ১৪, ১৮৬৯ – নভেম্বর ১৫, ১৯৫৯) ছিলেন প্রখ্যাত স্কটীয় পদার্থবিজ্ঞানী। তিনি বাষ্পকে ঘনীভূত করার মাধ্যমে তড়িতাহিত বস্তুকণার গতিপথকে দৃশ্যমান করার পদ্ধতি আবিষ্কারের কারণে ১৯২৭ সালে বিজ্ঞানী আর্থার হোলি কম্পটন-এর সাথে যৌথভাবে পদার্থবিজ্ঞানে নোবেল পুরস্কার লাভ করেন।  জীবনী থাম্ব|উইলসনের ব্যভবহৃত ক্লাউড চেম্বার তিনি স্কটল্যান্ডের প্যারিশের অন্তর্ভুক্ত গ্লেনকোর্সের মিড্‌লোথিয়ানে জন্মগ্রহণ করেন। তার বাবার নাম জন উইলসন এবং মা অ্যানি ক্লার্ক হার্পার। ১৮৭৩ সালে বাবা মারা যাওয়ার পর তাদের পরিবার ম্যানচেস্টারে চলে যায়। তিনি ম্যানচেস্টার বিশ্ববিদ্যালয়ের ওয়েন্‌স কলেজে জীববিজ্ঞান বিষয়ে অধ্যয়ন করেন এবং তার লক্ষ্য ছিল চিকিৎসক হওয়া। এখানে পড়াশোনা শেষে তিনি কেমব্রিজ বিশ্ববিদ্যালয়ের সিডনি সাসেক্স কলেজে যান পড়াশোনার উদ্দেশ্যে। সেখানে গিয়ে তিনি পদার্থবিজ্ঞান এবং রসায়নে আগ্রহী হয়ে উঠেন।  তার আগ্রহের মূল বিষয় ছিল আবহ-বিজ্ঞান। ১৮৯৩ সালে তিনি মেঘ এবং এর বিভিন্ন ধর্ম নিয়ে গবেষণা শুরু করেন। কিছুদিন বেন নেভিসের একটি মানমন্দিরে কাজ করতেন। এই মানমন্দিরে কাজ করার সময় তিনি মেঘের সংগঠন প্রক্রিয়ার উপর গুরুত্বপূর্ণ পর্যবেক্ষণ করতে সমর্থ হন। কেমব্রিজের গবেষণাগারে তিনি এই প্রক্রিয়াটির একটি ক্ষুদ্র সংস্করণ পুনরুৎপাদনের চেষ্টা চালান। একটি আবদ্ধ ধারক পাত্রের মধ্যে আর্দ্র বায়ু প্রবেশ করিয়ে এই পরীক্ষণ চালানো হয়েছিল। মেঘের লেজুড় কীভাবে সৃষ্টি হয় তা নিয়েও তিনি একটি পরীক্ষণ পরিচালনা করেন। আয়ন এবং বিকিরণের মাধ্যমে মূলত এর সৃষ্টি ইন্ধন পায়। ১৯২৭ সালে মেঘ চেম্বার তৈরির জন্যই তিনি পদার্থবিজ্ঞানে নোবেল পুরস্কার লাভ করেন।  ১৯০৮ সালে তিনি জেসি ফ্রেসারকে বিয়ে করেন। ফ্রেসার ছিলেন গ্লাসগোর এক মন্ত্রীর মেয়ে। তাদের সংসারে চার সন্তানের জন্ম হয়েছিল। পরিবারে সাথে বসবাসের সময়ই তিনি এডিনবরায় মৃত্যুবরণ করেন।  চাঁদের পৃষ্ঠের একটি জ্বালামুখের নামকরণ করা হয়েছে তিনজন বিজ্ঞানীর নামানুসারে। জ্বালামুখটির নাম উইলসন জ্বালামুখ। বিজ্ঞানী তিনজন হলেন চার্লস টমসন রিস উইলসন, আলেকজান্ডার উইলসন এবং রাল্‌ফ এলমার উইলসন। সিডনি সাসেক্স কলেজের প্রাকৃতিক বিজ্ঞান বিষয়ক সমাজের নামকরণ করা হয়েছে উইলসন সোসাইটি।   তথ্যসূত্র    Asimov's Biographical Encyclopedia of Science and Technology, Isaac Asimov, 2nd ed., Doubleday & C., Inc., .   বহিঃসংযোগ   Charles Thomson Rees Wilsons biography   বিষয়শ্রেণী:১৮৬৯-এ জন্ম বিষয়শ্রেণী:১৯৫৯-এ মৃত্যু বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:স্কটীয় রসায়নবিদ বিষয়শ্রেণী:স্কটীয় নোবেল বিজয়ী বিষয়শ্রেণী:স্কটীয় পদার্থবিজ্ঞানী বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:কপলি পদক বিজয়ী বিষয়শ্রেণী:২০শ শতাব্দীর ব্রিটিশ পদার্থবিজ্ঞানী বিষয়শ্রেণী:ব্রিটিশ নোবেল বিজয়ী বিষয়শ্রেণী:রয়েল সোসাইটির সভ্য বিষয়শ্রেণী:রয়েল পদক বিজয়ী বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:রয়েল সোসাইটি অব এডিনবার্গের সভ্য
কালি (কিলো অ্যাম্পিয়ার লিনিয়ার ইনজেক্টর) একটি লিনিয়ার ইলেকট্রন এক্সিলারেটর, যা ভারতের ডিআরডিও বা "ডিফেন্স রিসার্চ ডেভেলপমেন্ট অর্গানাইজেশন" এবং "বারক" বা "ভাবা পরমাণু গবেষণা কেন্দ্র " মিলিত ভাবে তৈরি করেছে। এটি সাধারণত একটি লেজারের অস্ত্র নয়, এটি এমনভাবে কাজ করার জন্য ডিজাইন করা হয়েছে যে, যদি ভারতীয় অভিমুখে একটি শত্রু ক্ষেপণাস্ত্র উৎক্ষেপন করা হয় তবে "কালি" দ্রুত প্রত্যক্ষ শক্তিশালী ইলেক্ট্রন বিম বা রশ্মীর (আরআরবি)  দ্বারা ক্ষেপণাস্ত্রকে নির্মূল করে এবং লক্ষ্য বস্তুকে ধ্বংস করে। লেজারের রশ্মীর বিপরীতে, এটি লক্ষ্য বস্তুতে কোন গর্ত বা ছিদ্র সৃষ্টি করে না, কিন্তু ক্ষেপণাস্ত্রের ইলেকট্রনিক ব্যবস্থাগুলিকে ক্ষতিগ্রস্ত করে।  বিজ্ঞানীরা বলছেন যে এটি সম্ভাব্য একটি রশ্মী অস্ত্র হিসাবে ব্যবহার করা যেতে পারে। এই যন্ত্র দ্বারা উৎপাদিত গিগাওয়াট বিদ্যুতের সাথে  মাইক্রোওয়েভগুলি  যখন বোমা, শত্রু ক্ষেপণাস্ত্র এবং বিমানের লক্ষ্যবস্তুতে তাদের ইলেকট্রনিক ব্যবস্থা এবং কম্পিউটার চিপগুলিকে নষ্ট করে তখন সেগুলি নষ্ট অবস্থায় আকাশ থেকে সরাসরি নিচের দিকে নেমে আসবে। সংক্ষিপ্ত বিবরণ  কালি একটি কণা বেগবর্ধক। এটি ইলেকট্রনের শক্তিশালী রশ্মী (রিলেটিভিস্টিক ইলেক্ট্রন বিমস- আরআরবি) নির্গত করে। যন্ত্রের অন্যান্য উপাদানগুলি ইলেকট্রন শক্তিকে ইএম রেডিয়েশন রূপান্তর করে, যা এক্স-রে (ফ্ল্যাশ এক্স-রে) হিসাবে বা মাইক্রোওয়েভ (হাই পাওয়ার মাইক্রোওয়েভ) কম্পাঙ্কে সামঞ্জস্যযুক্ত করা যেতে পারে। [উদ্ধৃতি প্রয়োজন]  আশা আছে যে, একদিন "কালি"কে উচ্চ-ক্ষমতার মাইক্রোওয়েভ বন্দুক হিসাবে ব্যবহার করা যাবে, যা ক্ষেপণাস্ত ও বিমানকে (ক্ষেপণাস্ত্রের ইলেকট্রনিক ব্যবস্থা ধ্বংস করে) ধ্বংস করতে পারে। তবে, এই ধরনের অস্ত্রশস্ত্রের ব্যবহার করার অনেক বাধা রয়েছে। [উদ্ধৃতি প্রয়োজন] ইতিহাস কালি প্রকল্পের প্রথম প্রতিষ্ঠাতা ড. পি. এইচ. রন এবং ১৯৮৫ সালে ভাবা পরমাণু গবেষণা কেন্দ্রের  তৎকালীন পরিচালক ড. আর. চিদাম্বরম দ্বারা আলোচিত হয়। ১৯৮৯ সালের শুরুতে প্রকল্পটির কাজ শুরু হয়, ভাবা পরমাণু গবেষণা কেন্দ্রের   এক্সিলারেটর ও পালস পাওয়ার ডিভিশনে। (ড. চিদাম্বরম প্রধানমন্ত্রীর বৈজ্ঞানিক উপদেষ্টা এবং পারমাণবিক শক্তি কমিশনের চেয়ারম্যান ছিলেন)। ডিআরডিও এই প্রকল্পের সাথে জড়িত। এটি প্রাথমিকভাবে শিল্পে ব্যবহারের জন্য উন্নত হয়েছিল, যদিও পরে প্রতিরক্ষা সরঞ্জাম হিসাবে কালির ব্যবহার পরে সকলের কাছে পরিষ্কার হয়ে যায়।  প্রথম কালির অ্যাক্সিলারেটরের ~ ০.৪ গিগাওয়াট শক্তি ছিল, যা পরবর্তী সংস্করণগুলিতে উন্নত হয়েছিল। এগুলি ছিল কালি ৮০, কালি ২০০, কালি ১০০০, কালি ৫,০০০ এবং কালি ১০,০০০।  ২০০৪ সালের শেষের দিকে কলি-৫,০০০  ব্যবহারের জন্য কমিশন করা হয়েছিল। BARC Director's speech on October 29 2004 celebrating Dr. Homi Bhabha's 95th Birth Anniversary  তথ্যসূত্র  বহিঃসংযোগ  http://www.barc.gov.in/btdg/appd/power.html   বিষয়শ্রেণী:ভারতের সামরিক সরঞ্জাম বিষয়শ্রেণী:প্রতিরক্ষা গবেষণা ও উন্নয়ন সংস্থা বিষয়শ্রেণী:কণা ত্বরক
ডেলিসা নিউটন (১৯৩৪ – ২০০৪) ছিলেন একজন মার্কিন নার্স ও জ্যাজ কণ্ঠশিল্পী। তিনি ১৯৬৬ সালের সেপিয়া পত্রিকার সংখ্যায় উপস্থিত হন। তিনি দাবি করেন যে, তিনি প্রথম আফ্রিকান-মার্কিন ট্রান্স নারী যিনি লিঙ্গ নিশ্চিতকরণ অস্ত্রোপচার করেছেন।   জীবন  নিউ অর্লিন্সে জন্মগ্রহণকারী তার মা হাইতীয় বংশোদ্ভূত ছিলেন এবং তার তিন বছর বয়সে তার বাবা তাদের ছেড়ে চলে যান।  নিউটন কলেজে পড়াশোনা করেন এবং সেবিকা হওয়ার প্রশিক্ষণ নেন। যখন তিনি লিঙ্গ-নিশ্চিতকরণ অস্ত্রোপচারের আবেদন করেন, তখন একাধিক ডাক্তার তাকে প্রত্যাখ্যান করেন। অপারেশনের জন্য অর্থ সংগ্রহের জন্য তাকে একটি চাকরি খুঁজে পেতে অনেক কষ্ট করতে হয়। ক্যালিফোর্নিয়ায় তিন বছর ধরে তিনি তিনটি কাজ করেন: তিনি দিনের বেলায় ফসল কাটতেন, রাতে সেবিকা হিসেবে কাজ করতেন এবং সপ্তাহান্তে রাতের ক্লাবে গান গাইতেন। ১৯৬৩ সালের মার্চ মাসে তিনি বেশ কয়েকটি লিঙ্গ-নিশ্চিতকরণ অস্ত্রোপচারের মধ্যে প্রথমটি করেন; এটি ছিল তার চিকিৎসকের দ্বারা করা এই ধরনের প্রথম অস্ত্রোপচার। মাত্র দুই বছরেরও কম সময়ের মধ্যে তার পঞ্চম এবং শেষ অস্ত্রোপচার হয়। এটি উদযাপন করার জন্য তিনি নিজের জন্য একটি নতুন গাড়ি কিনেন।  ১৯৬০-এর দশকের মাঝামাঝি সময়ে ট্যাবলয়েড ধারাবাহিক প্রবন্ধে নিউটন তার উত্তরণ ও জীবন এবং পাশাপাশি তার ব্যক্তিগত মতামত বর্ণনা করেন।  ২০০৪ সালে নিউটন পাকস্থলীর ক্যান্সারে মারা যান। মৃত্যুর সময় তিনি জর্জিয়ার ডগলাসভিলে বসবাস করতেন। পরিবারের অনুরোধে নিউটনকে দাহ করা হয় এবং তার ছাই লুইসিয়ানার হাউমায় নিয়ে যাওয়া হয়।   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:মার্কিন এলজিবিটিকিউ সঙ্গীতশিল্পী বিষয়শ্রেণী:মার্কিন জ্যাজ সঙ্গীতশিল্পী বিষয়শ্রেণী:আফ্রিকান-মার্কিন এলজিবিটিকিউ ব্যক্তি বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:২০শ শতাব্দীর মার্কিন এলজিবিটিকিউ ব্যক্তি বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:২০শ শতাব্দীর মার্কিন গায়িকা বিষয়শ্রেণী:২০শ শতাব্দীর আফ্রিকান-মার্কিন গায়িকা বিষয়শ্রেণী:২০০৪-এ মৃত্যু
লস প্রেমিওস বা বিজয়ী প্রখ্যাত আর্জেন্টাইন সাহিত্যিক হুলিও কোর্তাজারের একটি জনপ্রিয় উপন্যাস। মূল উপন্যাসটি স্প্যানিশ ভাষায় ১৯৬০ সালে প্রথম প্রকাশিত হয়। পরবর্তীতে উপন্যাসটি এলাইন কেরিগান কর্তৃক ইংরেজিতে অনূদিত হয়।   কাহিনী সংক্ষেপ   বুয়েনোস আইরেস শহরের বিভিন্ন পেশার কয়েকজন মানুষ একটা লটারি জেতে। পুরস্কার হিসেবে তারা একটা রহস্যময় বিলাসবহুল জাহাজে ভ্রমণের সুযোগ পায়। তারা কীভাবে, কোথায় যাচ্ছে সে ব্যাপারে তাদেরকে বিন্দুমাত্র ধারণা দেওয়া হয় না। রাতের আঁধারে এক জনপ্রিয় কাফে থেকে তাদের সবাইকে তুলে নেওয়া হয় সেই জাহাজে। অজানার উদ্দেশ্যে রহস্যময় যাত্রা শুরু হয়। যাত্রীরা প্রথম ধাক্কাটা পায় জাহাজ থামার কয়েক ঘণ্টার মধ্যে। তাদের জানানো হয়, জাহাজের ক্রুদের মধ্যে এক মারাত্মক রোগ ছড়িয়ে পড়েছে। রোগ ছড়িয়ে পড়ার দোহাই দিয়ে যাত্রীদের একটা আলাদা কামরায় বন্দী করে রাখা হয়। সময়ের সাথে সাথে তাদের মধ্যে সন্দেহ আর অবিশ্বাস মাথাচাড়া দিয়ে ওঠে। অনিশ্চয়তার মধ্যে তাদের অতীত আর ভবিষ্যৎ নিয়ে কথা বলে সময় কাটাতে থাকে লটারি বিজয়ীরা। তাদের জীবনের সমস্ত গোপন ঘটনা আর ইচ্ছেগুলো একে অপরের সাথে লেনদেন করে তারা।  বন্দী যাত্রীদের মধ্যে খুব কম সময়ে দুটো দলের সৃষ্টি হয়। একদল চায়- ক্রুদের সাথে সংঘাতের মাধ্যমে মুক্তি, আরেকদল তাদের বন্দী অবস্থা মেনে নেয়। দুই দল এক অবশ্যম্ভাবী আর অর্থহীন সংঘাতে মেতে ওঠে।  বিষয়শ্রেণী:১৯৬০-এর উপন্যাস বিষয়শ্রেণী:আর্জেন্টিনার উপন্যাস বিষয়শ্রেণী:হুলিও কোর্তাজারের উপন্যাস বিষয়শ্রেণী:বুয়েনস এয়ারেসের সেট উপন্যাস বিষয়শ্রেণী:স্প্যানিয় উপন্যাস
ফরিদা আখতার হলেন বাংলাদেশের লেখক, গবেষক, আন্দোলনকর্মী ও বর্তমান অন্তর্বর্তীকালীন সরকারের একজন উপদেষ্টা।   প্রাথমিক জীবন ও শিক্ষা  ফরিদা আখতারের জন্ম ১৯৫৩ সালে তৎকালীন পূর্ববঙ্গের চট্টগ্রাম জেলার চন্দনাইশ উপজেলার হারলা গ্রামে। তিনি চট্টগ্রাম বিশ্ববিদ্যালয়ে অর্থনীতি বিষয়ে পড়াশোনা করেছেন। তিনি লেখক ও কলামিস্ট ফরহাদ মজহারের সাথে দাম্পত্য বন্ধনে আবদ্ধ।অন্তর্বর্তীকালীন সরকারের উপদেষ্টা হলেন যারা, বিবিসি নিউজ বাংলা, ৮ আগষ্ট ২০২৪   কর্মজীবন  ফরিদা আখতার উবিনীগ সংস্থার নির্বাহী পরিচালক। তিনি বাংলাদেশের নারী আন্দোলনের সাথে সক্রিয়ভাবে জড়িত। এছাড়া জনসংখ্যা নিয়ন্ত্রণের নামে পরিচালিত কার্যক্রমের কুফল ও নারী স্বাস্থ্যের উপর এর ক্ষতিকর প্রভাব নিয়ে লেখালেখি করে থাকেন।  তিনি ২০২৪ সালের ৮ আগস্ট বাংলাদেশের অন্তর্বর্তী সরকার এর উপদেষ্টা হিসেবে নিযুক্ত হন এবং ৯ আগস্ট মৎস্য ও প্রাণিসম্পদ মন্ত্রণালয়ের উপদেষ্টা হিসেবে দায়িত্ব পান।   তথ্যসূত্র   বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা বিষয়শ্রেণী:জীবিত ব্যক্তি বিষয়শ্রেণী:চট্টগ্রাম জেলার অর্থনীতিবিদ
ফাইলস (পূর্বে ফাইলস গো নামে পরিচিত) হল একটি ফাইল ব্যবস্থাপনা অ্যাপ, যা গুগল দ্বারা তৈরি করা হয়েছে ফাইল ব্রাউজিং, মিডিয়া ব্যবহারের সুবিধা, স্টোরেজ পরিষ্কারকরণ এবং অফলাইন ফাইল স্থানান্তরের জন্য। এটি গুগল কর্তৃক ৫ ডিসেম্বর, ২০১৭ তারিখে প্রকাশিত হয়েছিল এবং চীনের জন্য একটি বিশেষ সংস্করণ ৩০ মে, ২০১৮ তারিখে প্রকাশ করা হয়।  ৯ আগস্ট, ২০২১ তারিখে, অ্যাপটি Material You ডিজাইনে আপডেট করা হয়, যেখানে বড় বোতাম ও লেবেল যুক্ত হয় এবং অ্যান্ড্রয়েড ১২'র ডাইনামিক থিমিংয়ের সমর্থন যুক্ত করা হয়।   বৈশিষ্ট্য  অ্যাপটি বর্তমানে শুধুমাত্র অ্যান্ড্রয়েড অপারেটিং সিস্টেমে উপলব্ধ এবং এতে তিনটি প্রধান ট্যাব রয়েছে: ক্লিন, ব্রাউজ এবং শেয়ার। গুগল পিক্সেল ডিভাইসে, শেয়ার ট্যাবটি মেনু বোতামে ক্লিক করে খুঁজে পাওয়া যায়।   ক্লিন মোড  এই পৃষ্ঠাটি অনাবশ্যক অ্যাপ, বড় ফাইল এবং সদৃশ ফাইল চিহ্নিত করে যা ব্যবহারকারীর আর দরকার নাও হতে পারে। এটি স্টোরেজ প্রায় সম্পূর্ণ হয়ে গেলে ব্যবহারকারীকে সতর্কও করতে পারে।  এছাড়াও একটি "ট্র্যাশ" ফিচার রয়েছে, যেখানে সংরক্ষিত ফাইল ৩০ দিনের মধ্যে স্থায়ীভাবে মুছে ফেলা হয়।   ব্রাউজ মোড  এই পৃষ্ঠায় সম্প্রতি ব্যবহৃত ফাইলগুলো উপরে ফোল্ডার আকারে প্রদর্শিত হয়, এবং নিচের অংশে বিভিন্ন ক্যাটাগরি থাকে যেমন: "ডাউনলোডস", "ছবি", "ভিডিও", "অডিও", "ডকুমেন্টস ও অন্যান্য", এবং "অ্যাপস"।  এছাড়াও এতে একটি "ফেভারিটস" ফোল্ডার, একটি "সেইফ ফোল্ডার" রয়েছে যা প্যাটার্ন বা পিন দ্বারা ফাইল সুরক্ষিত রাখে, এবং দুটি বোতাম যা "অভ্যন্তরীণ স্টোরেজ" এবং "অন্যান্য স্টোরেজ"-এ নিয়ে যায়।  সাথে, অ্যাপটিতে একটি বিল্ট-ইন মিডিয়া প্লেয়ার/ইমেজ ভিউয়ারও রয়েছে এবং এটি ফাইল ব্যাকআপের জন্য গুগল ড্রাইভ সমর্থন করে।   শেয়ার মোড  ফাইলস পিয়ার-টু-পিয়ার শেয়ারিং (Nearby Share দ্বারা চালিত) ব্যবহার করে ফাইল বা অ্যাপ পাঠাতে ও গ্রহণ করতে পারে। এটি এনক্রিপশনও ব্যবহার করে যাতে ভাগ করা বিষয়বস্তু নিরাপদ থাকে।   আরও দেখুন   ফাইলস (অ্যাপল)   সূত্র    বহিঃসংযোগ     বিষয়শ্রেণী:ফাইল ব্যবস্থাপনা সফটওয়্যার বিষয়শ্রেণী:ফাইল স্থানান্তর সফটওয়্যার বিষয়শ্রেণী:গুগল সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
পুরনো তিতাস নদী বা তিতাস নদী (নরসিংদী সদর-বাঞ্ছারামপুর-হোমনা) বাংলাদেশের দক্ষিণ-পূর্বাঞ্চলের কুমিল্লা ও ব্রাহ্মণবাড়িয়া জেলার একটি নদী। নদীটির দৈর্ঘ্য ৫৭ কিলোমিটার, গড় প্রস্থ ১১৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো তিতাস নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১০।  উৎপত্তি ও প্রবাহ পুরনো তিতাস নদীটি নরসিংদী সদর উপজেলার আলোকবালী ইউনিয়নের নিকট মেঘনা নদী হতে উৎপত্তি লাভ করে নবীনগর উপজেলার ছলিমগঞ্জ ইউনিয়ন দিয়ে ব্রাহ্মণবাড়িয়ায় প্রবেশ করে। তারপর দক্ষিণ দিক বরাবর বাঞ্ছারামপুর ও হোমনা উপজেলা শহরের পাশ দিয়ে প্রবাহিত হয়ে আবার মেঘনা নদীতে পতিত হয়েছে।     উপনদী ও শাখানদী  পুরনো তিতাস নদীর একমাত্র উপনদী হলো আর্সি-নালিয়া। এর কোনো শাখানদী নেই।    আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:ব্রাহ্মণবাড়িয়া জেলার নদী বিষয়শ্রেণী:কুমিল্লা জেলার নদী বিষয়শ্রেণী:নরসিংদী জেলার নদী
বুড়িতিস্তা নদী বাংলাদেশ-ভারতের একটি আন্তঃসীমান্ত নদী। এটি ভারতের কোচবিহার জেলা ও বাংলাদেশের নীলফামারী জেলার উপর দিয়ে প্রবাহিত একটি আন্তর্জাতিক নদী। নদীটির দৈর্ঘ্য ৭৬ কিলোমিটার, গড় প্রস্থ ৬৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়িতিস্তা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৬। নদীটি তিস্তা নদীর একটি শাখা নদী এবং একসময় এটিই তিস্তার মূল ধারা ছিল।ডিমলা উপজেলা ওয়েবসাইট  বর্ণনা  বুড়ি তিস্তা নদীটি আগে তিস্তা নদীর মূল ধারা ছিল কিন্তু কালক্রমে তিস্তার গতিপথ পরিবর্তন হলে এটি শাখা নদীতে পরিণত হয় এবং নাম হয় বুড়ি তিস্তা নদী। নদীটি ডিমলা উপজেলার বালাপাড়া সীমান্ত দিয়ে বাংলাদেশে প্রবেশ করেছে। নদীটি গঙ্গাছড়া উপজেলায় গিয়ে পুনরায় তিস্তা নদীতে মিলিত হয়েছে। নদীটিতে জলঢাকা উপজেলার কালীগঞ্জ নামক স্থানে একটি সেচ প্রকল্প রয়েছে।অকার্যকর বুড়ি তিস্তা ব্যারেজ প্রকল্পে ব্যয় করা হচ্ছে ১ কোটি টাকা দৈনিক সংগ্রাম এই নদীটির দৈর্ঘ্য ৩৫ কিলোমিটার এবং প্রস্থ ৪৫ কিলোমিটার। নদীর গভীরতা ৪ মিটার।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৭৭, আইএসবিএন ৯৭৮-৯৮৪-৮৯৪৫-১৭-৯। পরিবেশ রংপুর অঞ্চলের অন্যান্য নদীর মতো বুড়ি তিস্তা নদীও বর্তমানে অস্তিত্ব সংকটে ভুগছে। জলবায়ু পরিবর্তন, ভারতের উজানে বাঁধ নির্মাণ, কম বৃষ্টিপাত এবং দখল-দূষণের কারণে নদীটির নাব্যতা কমে গেছে। কুড়িগ্রামের উলিপুরে বুড়ি তিস্তা নদী ভরাট করে বিপণিবিতান নির্মাণ করা হয়েছে এবং এর পাশে মাটি খনন করে পুকুর তৈরি করা হচ্ছে।  নদীর উৎসমুখে স্থায়ী বাঁধ নির্মাণ এবং পরবর্তী সময়ে নদীর মধ্যে স্থায়ী অবকাঠামো নির্মাণ ও অবৈধ দখলের কারণে বুড়ি তিস্তা এখন মৃতপ্রায়। এর ফলে নদীর স্বাভাবিক গতিপথ রুদ্ধ হয়েছে, যা কৃষি অর্থনীতি এবং সামগ্রিক পরিবেশের উপর বিরূপ প্রভাব ফেলছে। নদী শুকিয়ে যাওয়ায় অনেক জলজ প্রাণী বিলুপ্ত হচ্ছে এবং জমির উর্বরতা শক্তি হ্রাস পাচ্ছে। পাটের উৎপাদন কমেছে কারণ নদীতে পানি না থাকায় কৃষকরা পাট পচাতে পারছেন না, ফলে নিম্নমানের পাট বিক্রি হচ্ছে। হেলেঞ্চা, কলমি জাতীয় জলজ উদ্ভিদ এবং বড় গাছ ও পাখপাখালির সংখ্যা কমে গেছে। নদীর তলদেশে চর জেগে ওঠায় সেখানে কৃষিকাজ করা হচ্ছে, এবং কোথাও কোথাও স্থানীয়রা বাঁধ দিয়ে পানির গতিপথ পরিবর্তন করছে। কিছু স্থানে নদীতে পুকুর তৈরি করে মাছ চাষ হচ্ছে এবং কোথাও বেসরকারি কলেজ গড়ে উঠেছে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  পশ্চিমবঙ্গের নদীর তালিকা  তথ্যসূত্র  বিষয়শ্রেণী:নীলফামারী জেলার নদী বিষয়শ্রেণী:লালমনিরহাট জেলার নদী বিষয়শ্রেণী:কুড়িগ্রাম জেলার নদী বিষয়শ্রেণী:পশ্চিমবঙ্গের নদী
রাজারহাট গোপালপুর হল ভারতের পশ্চিমবঙ্গ রাজ্যের উত্তর ২৪ পরগনা জেলার বিধাননগর পৌরসংস্থার একটি অঞ্চল। নিউ টাউনের নিকটে অবস্থিত হওয়ায় রাজারহাট-গোপালপুরে আবাসন উন্নয়নে জোয়ার এসেছিল।  নামকরণ রাজা গজেন্দ্রনারায়ণ রায় মুঘল সম্রাট জাহাঙ্গীরের অধীনে অর্থ কর্মকর্তাদের একজন ছিলেন, হাভেলি শহরে (বর্তমানে হালিশহর) বসবাস করেছিলেন। উত্তর চব্বিশ পরগনার বৃহত্তর অংশে তাঁর বিশাল জমিদারি ছিল। একদিন তিনি লাবণ্যবতী নদী (বর্তমানে নোয়া খাল নামে একটি সংকীর্ণ খাল) বরাবর বাজরা তাঁর জমিদারিতে যাচ্ছেন। হঠাৎ করে দুর্ঘটনার ফলে বাজরা ডুবে গেল এবং তার পাশে সব যাত্রী ডুবে গেল। এই দুর্ঘটনার পর তিনি হালিশহর ফিরে আসতে অস্বীকার করেন এবং এই স্থানে বসার সিদ্ধান্ত নেন। লাবণ্যবতী নদীর উত্তরে তিনি তাঁর বাসভবন নির্মাণ করেন। তার বাড়ির চারপাশে একটি গ্রাম বড় হয়ে উঠল যা এখনও রাজবাটী বা রাজবাড়ি নামে পরিচিত। এই গ্রামটি জোজেড়া ও বেরবাড়ি গ্রামের ২ কিলোমিটার দক্ষিণে অবস্থিত। পরবর্তীকালে তার প্রজাদের অনেক পরিবারই এই জায়গাটির চারপাশে বসতে শুরু করে এবং বাজার শুরু হয় যা তারা রাজার হাট নামে পরিচিত। এই বাজারটি এখনো কাহিহতির পূর্ব দিকে অবস্থিত - বিষ্ণুপুর রোড ও পুরনো শ্যামবাজার - বাসিরহাট লাইট রেললাইন, বর্তমানে বাগুইটি - রাজরহাট রোড নামে পরিচিত। এই রাজা গজেন্দ্রনারায়ণ রায়ের পরবর্তী ৭ম প্রজন্ম দুর্গা প্রসাদ রায় বেহালায় বসতি স্থাপন করেছিলেন এবং তাকে বেহালা দর্শনীয় রে পরিবারের প্রতিষ্ঠাতা বলে মনে করা হয়।  প্রশাসন রাজারহাটের অন্তর্ভুক্ত অঞ্চলগুলি হল: কেষ্টপুর, চণ্ডীবেড়িয়া, রবিন্দ্রপল্লী, সমরপল্লী, বাগুইআটি, উদয়নপল্লী, সন্তোষপল্লী, জগৎপুর, অশ্বিনীনগর, নারায়ণতলা, রঘুনাথপুর, অর্জুনপুর, তেঘরিয়া, জ্যাংরা, হেলাবত্তালা, নোয়াপাড়া, আদর্শপল্লী, প্রমোদগড়, জ্যোতিনগর, হাতিয়ারা, কৈখালী, চিনার পার্ক, আটঘরা, দশদ্রোন, সালুয়া, বাবলাতলা, নারায়ণপুর, বেরাবেরি, বিদিশাপল্লী, সারদাপল্লী, গন্তি, শিখরপুর, লাউহাটি, বাগু, চাঁদপুর, জামালপাড়া, বিষ্ণুপুুুর, গড়াগড়ি, নয়়া়বাদ।   জনসংখ্যার উপাত্ত  ভারতের ২০১১ সালের জনগণনা অনুসারে সাবেক রাজারহাট-গোপালপুর পৌরসভার জনসংখ্যা হল ৪,০২,৮২২ জন। এর মধ্যে পুরুষ ৫০.৫৫% এবং নারী ৪৯%। এখানে সাক্ষরতার হার ৮৯.৬৯%।   পরিবহন এই অঞ্চলের প্রধান সড়কটি ভিআইপি রোড (কাজী নজরুল ইসলাম সরণি) নামে পরিচিত। এই সড়কটি উল্টোডাঙ্গা থেকে বিমানবন্দর পর্যন্ত বিস্তৃত।   তথ্যসূত্র   বহিঃসংযোগ  বিষয়শ্রেণী:বিধাননগরের পাড়া বিষয়শ্রেণী:উত্তর চব্বিশ পরগনা জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল